ઘનશ્યામ અને ભરત સારા મિત્રો હતા. અવારનવાર મળતા. એકબીજાને ઘરે જતા. ઘનશ્યામને બે પુત્રીઓ હતી. ભરતને ત્યાં બાળક નહોતું. તેથી હોય કે તેના પ્રેમાળ સ્વભાવને કારણે ભરત ઘનશ્યામની નાની ૮ અને ૧૦ વર્ષની દીકરીઓ સાથે મીઠી મજાકો કરતો, વાતો કરતો અને દીકરીઓ માટે સોગાદો લઈ આવતો. થોડા સમયમાં ભરતને બીજા શહેરમાં મોટી તક મળી. એ સારા પગારે ત્યાં ગયો. થોડો સમય પત્રવ્યવહાર અને ફોન પર વાતો ચાલી. ધીમે ધીમે સંબંધ આછો થતો ગયો અને અંતે પત્રવ્યવહાર ને ફોન બંધ થયા.